

**DIRECTIA DE ASISTENTA SOCIALA**

**COMUNICAT**

**PRIVIND ACORDAREA VENITULUI MINIM DE INCLUZIUNE DE LA 01.01.2024**

Direcţia de Asistenţă Socială /Primaria orasului Santana anunță acordarea unui nou beneficiu de asistență socială, venitul minim de incluziune (VMI), care va înlocui **venitul minim garantat** (VMG) și **alocația pentru susținerea familiei** (ASF), începand cu data de **1 ianuarie 2024**

**Cine poate solicita venitul minim de incluziune:**

Venitul minim de incluziune se acordă familiilor și persoanelor singure aflate în situație de dificultate, conform Legii nr.196/2016.

**Pana in data de  22 decembrie 2023,**se vor prelua **cererile** pentru acordarea noului tip de ajutor. Toți beneficiarii  de venit minim garantat și alocația pentru susținerea familiei  sunt îndrumaţi să depună cereri specific noului tip de beneficiu, prezentându- se la sediul DAS Santana/Primaria orasului Santana,str. Mihai Viteazu, nr 24.

**Condițiile de acordare a venitului minim de incluziune:**

* să aibă domiciliul/reședința sau, după caz, trăiesc pe raza orasului Santana si a satului Caporal-Alexa;
* în cazul persoanelor singure, în vârstă de până la 65 de ani, să obțină un venit net mai mic sau egal cu 275 lei;
* în cazul persoanelor singure, în vârstă de cel puțin 65 de ani, să obțină un venit net mai mic sau egal cu 400 lei;
* în cazul acordării ajutorului pentru familia cu copii, veniturile nete lunare să fie de până la 700 lei;
* să nu dețină bunurile mobile și imobile care conduc la excluderea acordării acestui ajutor conform Anexei nr. 4 din Normele metodologice nr. 1154/18.09.2022

Directia de Asistenta Sociala va analiza documentele depuse, iar în funcție de situație se vor realiza anchete sociale pe teren la domiciliul/reședința/locuința declarată.

**Cuantumul venitului minim de incluziune:**

Venitul minim de incluziune are 2 componente: ajutorul de incluziune și ajutorul pentru familia cu copii.

Valoarea maximă a ajutorului de incluziune, prima componentă a VMI, va fi de 275 de lei/ lună/membru de familie, cu excepția persoanei singure cu vârsta de cel puțin 65 de ani, pentru care cuantumul maxim este de 400 de lei/lună.

În cazul celei de-a doua componente a VMI, ajutorul pentru familia cu copii, valoarea se stabilește în funcție de structura familiei, veniturile și numărul de copii, iar cuantumul maxim este de 480 de lei.

**Acte necesare pentru solicitarea venitului minim de incluziune:**

* Cerere (formular tip)
* Angajament de plată
* Declaraţie pe propria răspundere
* Acte de identitate – pentru solicitant și membrii familiei sale
* Adeverințe de venit pentru toate sursele de venit
* Alte documente specifice situației solicitantului și familiei sale.

**BENEFICIARII DE COMPONENTA AJUTOR DE INCLUZIUNE VOR AVEA OBLIGAŢIA DE A EFECTUA MUNCI ÎN FOLOSUL COMUNITĂŢII.**

**Beneficiarii de componenta ajutor de incluziune beneficiază de asigurare medicală si asigurarea locuintei PAID.**

**Formularele tip, precum și lista completă, detaliată, cu documentele care trebuie atașate la cerere:**

**Sunt disponibile:**

* în format tipărit, la sediul DIRECŢIEI DE ASISTENŢĂ SOCIALĂ SANTANA, situat în str. Mihai Viteazu, nr.24, , în programul de lucru: luni-joi, între orele 8:00 – 16:30 şi vineri 8:00 – 14:00 si **se depun** la ghișeu, la sediul DAS Santana situat în str. Mihai Viteazu, nr 24,oras Santana, în programul de lucru: luni-joi, între orele 8:00 – 16:30 şi vineri 8:00 – 14:00

Documente atașate;

• Cerere si declaratie tip VMI

• Act de indentitate

• Copii după CI / B.l, C.N., certificat de căsătorie, certificat de deces şi după caz: sentinţa de divorţ şi de încuvinţare a copiilor sau plasament al copiilor

• Copie după certificatul de încadrare în grad de handicap (daca exista)

• Dovezi privind veniturile

• Acte de proprietate si detinere bunuri(copie act proprietate/ închiriere/ comodat ( pt. chiriaşi împuternicire de la proprietarul locuinţei), împuternicire notar (după caz)

• Adeverinţa de la unitatea scolara pentru copiii care merg la şcoală.

DIRECTIA DE ASISTENTA SOCIALA